Pranešimas žiniasklaidai

**LR Seimo narė Rima Baškienė: 2016-ieji paskelbti Prezidento Kazio Griniaus metais**

2015 – 05 – 14

LR Seimas pritarė Lietuvos valstiečių ir žaliųjų sąjungos narės, Seimo narės Rimos Baškienės iniciatyvai ir priėmė nutarimą 2016 metus paskelbti Prezidento Kazio Griniaus metais. 2016 m. gruodžio 17 d. Prezidento, Steigiamojo Seimo komiteto, rengusio Lietuvos Konstituciją, pirmininko, šeštojo Lietuvos premjero, Seimo nario, gydytojo, publicisto Kazio Griniaus 150-osios gimimo metinės.

„Man buvo didžiulė garbė teikti Seimui šį nutarimą, nes Kazys Grinius buvo Valstiečių liaudininkų sąjungos ideologijos kūrėjas, įė­jęs į Lie­tu­vos is­to­ri­ją kaip vie­nas iš­ki­liau­sių šios sąjungos atstovų“, – sakė Seimo narė R. Baškienė.

Pagal valstiečių liaudininkų sąrašą K. Grinius tapo I, II, III Seimo nariu. 1926 m. birželio 7 d. III Seimas išrinko K.Grinių Respublikos Prezidentu.

Marijampolės krašte išrinktas Seimo narys Albinas Mitrulevičius aktyviai palaikė šią iniciatyvą. Svarstymo Seime metu jis kalbėjo: „1990 m., at­kū­rus Lie­tu­vos ne­pri­klau­so­my­bę, at­si­vė­rė ke­lias pas­ku­ti­niam K. Gri­niaus troš­ki­mui – bū­ti pa­lai­do­tam tė­vy­nė­je. 1994 m. spa­lio 8 d. ur­na su Pre­zi­den­to pa­lai­kais bu­vo par­vež­ta į gim­tą­jį kraš­tą ir pa­lai­do­ta prie Sa­le­mos Bū­dos au­gan­čio­je mau­me­džių gi­rai­tė­je. Čia pa­sta­ty­tas skulp­to­riaus K. Bal­čiū­no pa­min­klas Pre­zi­den­to K. Gri­niaus at­mi­ni­mui. Mūsų pareiga deramai pagerbti Lie­tu­vai sa­vo iš­ki­liais dar­bais nusipelniusią asmenybę.“

Pasak Nepriklausomybės akto signataro Gedimino Ilgūno, Kazys Grinius – visa mūsų valstybės istorija. Jo gyvenimas ir veikla atspindi permainingą lietuvių tautos istorijos periodą nuo XIX a. antrosios pusės iki XX a. vidurio: spaudos draudimą ir carinę priespaudą, bandymus diegti Lietuvoje demokratiją ir jos kūrimo nesėkmes, karus bei okupacijas, tremtį ir emigraciją.

Valstybės, visuomenės ir kultūros veikėjas, gy­dy­to­jas, vienas iš sveikatos apsaugos sistemos kūrėjų, žy­mus XIX a. tau­ti­nio at­gi­mi­mo, va­di­na­mo „Var­pi­nin­kų są­jū­džiu“, or­ga­ni­za­to­rius ir da­ly­vis, laik­raš­čių re­dak­to­rius ir lei­dė­jas, mąs­ty­to­jas, humanistas, moks­li­nin­kas Kazys Grinius iki pat savo mirties tikėjo, kad Lietuva išsivaduos iš sovietų okupacinės priespaudos. „*Aš nepalenkiamai įsitikinęs Lietuvių Tautos gyvata*”, – savo testamente rašė K. Grinius.

Artimai Grinių šeimą pažinojęs ir su Kaziu Griniumi bendravęs LR Prezidentas Valdas Adamkus yra teigęs, kad K. Grinius formavo jo gyvenimo vertybių, laisvės ir demokratijos supratimą.

Iš Prezidento K. Griniaus turėtume pasimokyti pagarbos demokratiniams principams, tikėjimo gražesne Lietuvos ateitimi, atkaklumo, valstybės ir tautos interesų viršenybės prieš asmeninius interesus, ištikimybės priesaikai ir idealams.

LR Seimas, paskelbęs 2016 metus Prezidento Kazio Griniaus metais, pasiūlė LR Vyriausybei iki 2015 m. rugsėjo 1 d. parengti K. Griniaus atminimo metų programą ir koordinuoti jos įgyvendinimą.

Daugiau informacijos –

Seimo narė Rima Baškienė

8 698 42173